**Zmluva o dielo č. ..../2021/ORA-IP**

**na realizáciu stavby:** **„MŠ Šalgotarjánska 5, Banská Bystrica –rozšírenie kapacity a zlepšenie existujúcich priestorov“**

uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších zmien a doplnkov

 (ďalej v texte len „Zmluva“)

Zmluvné strany:

**Objednávateľ: Mesto Banská Bystrica**

Sídlo: Československej armády 26, 974 01 Banská Bystrica

Zastúpený: MUDr. Ján Nosko, primátor mesta Banská Bystrica

Osoby oprávnené na rokovanie

vo veciach zmluvných: Ing. Vladimír Brieda, e-mail: vladimir.brieda@banskabystrica.sk

 tel.: 048/ 4330 570

vo veciach technických: Ing. Dušan Kozák, e-mail: dusan.kozak@banskabystrica.sk

 tel.: 048/ 4330 635

Bankové spojenie: Československá obchodná banka, a. s., pobočka Banská Bystrica

BIC: CEKOSKBX

IBAN: SK25 7500 0000 0040 2469 8376

IČO: 00313271

DIČ: 2020451587

IČ DPH: SK2020451587

 (ďalej len „Objednávateľ")

**Zhotoviteľ: ...............................**

Sídlo: ...............................

Zápis v OR: ...............................

Zastúpený:

 Osoby oprávnené na rokovanie

vo veciach zmluvných: ................................,

 e-mail.: ........................................, tel.: .....................

vo veciach technických: ................................,

 e-mail.: ........................................, tel.: .....................

Stavbyvedúci: ................................

tel. kontakt: ................................

Bankové spojenie: ................................

BIC: ................................

IBAN: ................................

IČO: ................................

DIČ: ................................

IČ DPH: ................................

(ďalej len „Zhotoviteľ")

(Objednávateľ a Zhotoviteľ ďalej každý v tejto Zmluve ako „Strana“ a spoločne ako „Strany“)

**PREAMBULA**

Na základe víťaznej ponuky Zhotoviteľa v zadávaní podlimitnej zákazky: **„MŠ Šalgotarjánska 5, Banská Bystrica – energetické opatrenia, rozšírenie kapacity a zlepšenie existujúcich priestorov“**, uskutočnenej Objednávateľom podľa zákona č. 343/2015 Z. z. o verejnom obstarávaní v platnom znení (ďalej len „Ponuka Zhotoviteľa“); najmä oceneného výkazu výmer, ktorý tvorí Prílohu č. 1 tejto Zmluvy (ďalej aj „Rozpočet stavby“), sa Objednávateľ a Zhotoviteľ dohodli na tom, že Zhotoviteľ zrealizuje pre Objednávateľa stavebné práce na stavebných úpravách Materskej školy Šalgotarjánska 5, Banská Bystrica, a to nasledovne:

* Rozšírenie kapacity a zlepšenie existujúcich priestorov

Stavebné práce budú realizované v rámci projektu „Rozšírenie kapacity a  zlepšenie existujúcich priestorov MŠ Šalgotarjánska 5, Banská Bystrica“ z vlastných zdrojov Objednávateľa a nenávratného finančného príspevku (ďalej len „NFP“) v rámci výzvy na čerpanie nenávratných finančných prostriedkov z Integrovaného regionálneho operačného programu na zvýšenie kapacít infraštruktúry materských škôl číslo IROP-PO2-SC221-2021-67 (ďalej len „Výzva“), Prioritná os 2, Investičná priorita 2.2, špecifický cieľ 2.2.1. Zvýšenie hrubej zaškolenosti detí materských škôl vyhlásenej Riadiacim orgánom pre IROP (ďalej len „Poskytovateľ NFP“).

Realizácia stavebných prác je podmienená získaním nenávratného finančného príspevku na realizáciu diela v rámci výzvy na čerpanie nenávratných finančných prostriedkov z Integrovaného regionálneho operačného programu. V prípade, ak Objednávateľ tento nenávratný finančný príspevok nezíska, dielo sa nemusí realizovať v celom rozsahu.

# Predmet a rozsah plnenia

1.1 Strany týmto vyhlasujú a potvrdzujú, že základným podkladom pre uzavretie tejto Zmluvy sú všetky dokumenty a informácie, ktoré poskytol Objednávateľ vo verejnom obstarávaní zverejnenom vo Vestníku Úradu pre verejné obstarávanie pod značkou ..... dňa .... 2021 za účelom predkladania ponúk (ďalej len „Podkladová Dokumentácia“) a víťazná Ponuka Zhotoviteľa predložená v predmetnom verejnom obstarávaní.

1.2Predmetom Zmluvy je realizácia stavebných prác na budove: Materská škola Šalgotarjánska 5, Banská Bystrica, súpisné číslo 352, ktorá stojí na parc. č.: C KN 1498/1 v k.ú. Radvaň, obec Banská Bystrica, okres Banská Bystrica, zapísanej na LV č. 2724 (ďalej len „Materská škola“), spočívajúce v komplexnej rekonštrukcii budovy materskej školy vrátane zabezpečenia materiálu a vecí potrebných na vykonanie diela, ich dodania do miesta vykonania diela a vypracovanie projektu skutočného vyhotovenia diela (ďalej len „Dielo“).

 Navrhované stavebné úpravy predstavujú rozšírenie kapacity Materskej školy stavebnými úpravami jestvujúcich priestorov na poschodí objektu, ako aj zlepšenie existujúcich priestorov Materskej školy, zahŕňajúce predovšetkým opravu povrchových úprav vnútorných povrchov stien a stropov, výmenu nášľapných vrstiev podláh, obkladov stien a zdravotechnických zariaďovacích predmetov, výmenu vnútorných dverí, odstránenie statických porúch, vytvorenie bezbariérového WC, opravu ležatej kanalizácie, novú elektroinštaláciu.

Zhotoviteľ je povinný splniť všetky minimálne technické požiadavky na zhotovenie Diela v súlade s Podkladovou dokumentáciou a platnými normami a predpismi tak, aby táto povinnosť Objednávateľa nebola ohrozená. Podrobný opis predmetu Zmluvy je popísaný v Podkladovej Dokumentácii, najmä v projektovej dokumentácii na realizáciu stavby vrátane oceneného výkazu výmer na stavbu „Rozšírenie kapacity a zlepšenie existujúcich priestorov MŠ Šalgotarjánska 5, Banská Bystrica“, zhotovenej Ing. arch. Martinom Bizoňom, Horné záhrady 11, 974 01 Banská Bystrica a v súlade so stavebným povolením číslo OcÚ 21/2019/FUF ev.č. 1/2019, vydaným Obcou Malachov dňa 12.02.2019, právoplatným dňa 05.03.2019, ktoré predloží Objednávateľ Zhotoviteľovi najneskôr ku dňu podpisu Zmluvy.

Zhotoviteľ je povinný vykonať minimálny rozsah skúšok overujúcich kvalitu zrealizovaného Diela, a služby spojené s riadnym vykonaním Diela, ako napríklad:

* revízne správy zabudovaných rozvodov a vedení
* zaučenie obsluhy Objednávateľa
* projekt skutočného vyhotovenia stavby vypracovaný v spolupráci s projektantom stavby
* skúšobný plán spracovaný v spolupráci so stavebným dozorom, ktorý preukáže kvalitu zabudovaných materiálov, výrobkov, technológií a vykonaných technologických postupov.

1.3 Zhotoviteľ sa zaväzuje vykonať všetky činnosti nevyhnutné na riadnu realizáciu Diela v súlade s podmienkami stanovenými Podkladovou Dokumentáciou a pokynmi Objednávateľa, vrátane zabezpečenia paženia, zdvíhacích mechanizmov, strážnej služby, znášania nákladov na elektrickú energiu, dodávku vody, telekomunikačné služby, zabezpečenie sociálnych prenosných hygienických zariadení, čistenie staveniska a odvoz stavebného odpadu zo stavby, zabezpečenie strojového vybavenia, vykonanie predpísaných skúšok, revízií, ochranu Diela pred poškodením, zabezpečenie ochrany životného prostredia, ochrany zdravia a bezpečnosti osôb nachádzajúcich sa na stavenisku, poistenie stavby počas realizácie, ako aj všetky ďalšie činnosti nevyhnutné pre riadnu realizáciu Diela a povolenie jeho užívania (kolaudačné rozhodnutie).

1.4 Zhotoviteľ sa zaväzuje zhotoviť Dielo v rozsahu Podkladovej Dokumentácie a Ponuky Zhotoviteľa, ako aj v súlade s podmienkami tejto Zmluvy a pokynmi Objednávateľa. Zhotoviteľ je povinný zrealizovať stavbu v požadovanej kvalite a z požadovaných materiálov. Ak Zhotoviteľ použije nesprávne technologické postupy alebo materiály, ktoré sú v rozpore s Podkladovou Dokumentáciou, bude sa to považovať za podstatné porušenie Zmluvy o dielo. Ak z dôvodu nesprávneho postupu Zhotoviteľa dôjde k zníženiu výšky NFP alebo odstúpenie Poskytovateľa NFP od Zmluvy o poskytnutí NFP uzatvorenej medzi Objednávateľom a  Poskytovateľom NFP, v takom prípade je Objednávateľ oprávnený uplatniť si vzniknutú škodu u Zhotoviteľa v plnej výške a Zhotoviteľ je povinný túto bezodkladne, najneskôr v lehote určenej Objednávateľom uhradiť.

1.5 Zhotoviteľ vyhlasuje, že rozsah činností a plnení vyžadovaných za účelom splnenia predmetu tejto Zmluvy, najmä všetky práce dočasného alebo trvalého charakteru, ktorých vykonanie je nevyhnutné pre riadne dokončenie Diela v súlade s touto Zmluvou (ďalej len „Plnenia“), je Zhotoviteľovi podrobne známy. Zhotoviteľ vyhlasuje a potvrdzuje, že sa v súvislosti s vypracovaním Ponuky Zhotoviteľa, pred podpisom tejto Zmluvy, dostatočne a náležite oboznámil so stavom objektov obhliadkou, a rovnako sa detailne oboznámil s Podkladovou Dokumentáciou t. j. všetkými nákresmi, kalkuláciami/výpočtami, predovšetkým projektovou dokumentáciou jednotlivých objektov, technickými správami a výkazom výmer, relevantnými povoleniami (rozhodnutia a záväzné stanoviská) vzťahujúcimi sa k predmetu tejto Zmluvy (viď prílohy Zmluvy) a nezistil žiadne rozpory, ktoré by mu bránili vykonať Plnenia v súlade so Zmluvou a jej prílohami, resp. by mali vplyv na cenu. Zhotoviteľ je povinný sa oboznámiť s obsahom všetkých ďalších materiálov a dokumentov, predložených po uzavretí tejto Zmluvy, v prípade ak vznikne potreba takéto vypracovať a predložiť v súvislosti so zhotovením Diela. Prípadnú nekompletnosť Podkladovej Dokumentácie, ktorá má, alebo by mohla mať za následok vady Diela resp. jeho časti alebo by bola spôsobilá vyvolať potrebu navýšenia ceny Diela, je Zhotoviteľ povinný bez zbytočného odkladu písomne oznámiť Objednávateľovi, pričom Strany budú postupovať v súlade s bodom 3.4 Zmluvy.

1.6 Zhotoviteľ sa zaväzuje vykonať celé Dielo vo vlastnom mene a na vlastnú zodpovednosť. V prípade, že Dielo bude vykonávané iným subjektom v mene Zhotoviteľa (subdodávateľom), Zhotoviteľ má povinnosť predložiť Objednávateľovi Zoznam subdodávateľov spĺňajúcich podmienky účasti v zmysle Výzvy na predkladanie ponúk a podľa Prílohy č. 3 tejto Zmluvy.

1.7 V prípade akéhokoľvek rozporu medzi Stranami, týkajúceho sa rozsahu a/alebo obsahu a/alebo kvality Diela, v prípadoch, ktoré priamo a/alebo nepriamo neupravuje Zmluva, platí až do prijatia vzájomnej písomnej dohody Strán alebo rozhodnutia príslušného orgánu, písomné stanovisko Objednávateľa a Zhotoviteľ je povinný toto stanovisko Objednávateľa rešpektovať a dodržiavať v ňom uvedené podmienky.

1.8 Ak by v priebehu zhotovovania Diela došlo k akýmkoľvek rozporom medzi Objednávateľom a Zhotoviteľom, nesmie dôjsť k zastaveniu ani k prerušeniu prác na Diele alebo ich oneskoreniu, alebo inému ovplyvneniu realizácie prác zo strany Zhotoviteľa, pričom Zhotoviteľ zodpovedá za všetky škody, ktoré vzniknú nedodržaním tejto povinnosti**.**

# Čas plnenia

2.1 Termíny plnenia (realizácie) predmetu Zmluvy sú nasledovné:

**Prevzatie staveniska:** do troch (3) pracovných dní od doručenia písomnej výzvy Objednávateľa na prevzatie staveniska

**Začatie realizácie Diela:** nasledujúci pracovný deň po prevzatí staveniska.

**Ukončenie realizácie Diela:** do osem (8) mesiacov odo dňa prevzatia staveniska.

2.2 Ukončenie Diela znamená výlučne riadne prevzatie Diela bez vád a nedorobkov Objednávateľom.

2.3 Termíny uvedené v článku 2.1 musia byť Zhotoviteľom presne dodržané, pričom Zhotoviteľ je povinný zdržať sa konania, v dôsledku ktorého by akýmkoľvek spôsobom boli ovplyvnené, posunuté, resp. oneskorené práce na zhotovovaní Diela Zhotoviteľom. Podrobnejší vecný, finančný a časový harmonogram realizácie Diela je Zhotoviteľom špecifikovaný v Prílohe č. 2 tejto Zmluvy. Zhotoviteľ má povinnosť predložiť presný „Časový harmonogram realizácie Diela“, spracovaný pre každú etapu samostatne, ako prílohu č. 2 (ďalej len „časový harmonogram“) tejto Zmluvy, najneskôr v deň jej podpisu, spolu s originálnymi vyhotoveniami Zmluvy predloženými na podpis Objednávateľovi.

2.4 V prípade nedodržania termínov podľa bodu 2.1 si Objednávateľ môže uplatniť voči Zhotoviteľovi sankcie v zmysle čl. 8 tejto Zmluvy.

2.5 V prípade, ak Zhotoviteľ nie je schopný splniť termíny podľa bodu 2.1 tohto článku v bežnom pracovnom čase, je povinný samostatne, resp. aj na základe písomnej žiadosti Objednávateľa, zabezpečiť zhotovovanie Diela vo viacerých zmenách, resp. nadčasových hodinách bez toho, aby tým Objednávateľovi vznikli dodatočné náklady. Dohodnutá Cena za Dielo (ako je definovaná v čl. 3 Zmluvy) sa v týchto prípadoch nemení.

2.6 Akékoľvek náklady, ktoré vzniknú Zhotoviteľovi nedodržaním zmluvne dohodnutých termínov, ako aj v prípade zvýšených nákladov Zhotoviteľa z dôvodu najmä, nie však výlučne, nadčasov, prác na zmeny, zvýšeného množstva technických zariadení na stavbe a pod., bude tieto náklady vždy znášať Zhotoviteľ. Dohodnutá cena Diela sa v týchto prípadoch nemení.

2.7. Zhotoviteľ sa zaväzuje, bez nároku na náhradu škody, akceptovať posunutie termínov v harmonograme, ktoré budú na základe žiadosti Objednávateľa schválené Poskytovateľom NFP.

2.8 V prípade, ak Zhotoviteľ riadne zhotoví Dielo, alebo jeho časť v súlade so Zmluvou pred dohodnutým zmluvným termínom, je Objednávateľ oprávnený (avšak nie povinný) vykonané Dielo bez vád a nedorobkov alebo jeho časť prevziať aj v skoršom navrhovanom termíne.

2.9 Objednávateľ môže kedykoľvek vydať Zhotoviteľovi písomný pokyn, aby prerušil práce na zhotovovaní Diela alebo niektorej jeho časti s uvedením dôvodu. V priebehu takéhoto prerušenia je Zhotoviteľ povinný naďalej zabezpečiť dovtedy zhotovené Dielo pred zničením, poškodením alebo stratou. V prípade prerušenia prác na zhotovovaní Diela z iných dôvodov, ako na strane Zhotoviteľa sa všetky zmluvné termíny stanovené v časovom harmonograme posúvajú o počet dní takto nariadeného prerušenia realizácie Diela. Po doručení písomného pokynu Objednávateľa na pokračovanie prerušených prác, je Zhotoviteľ povinný najneskôr do troch (3) pracovných dní odo dňa doručenia pokračovať v realizácii Diela.

# Cena za dielo

3.1 Cena za Dielo zhotovované podľa tejto Zmluvy je stanovená dohodou na základe víťaznej Ponuky Zhotoviteľa a v súlade so zákonom č. 18/1996 Z. z. o cenách v znení neskorších predpisov, a predstavuje sumu:

 **bez DPH ......................... eur + výška DPH ......................... eur = spolu ........................... eur**

**slovom: ............................................................................. eur**

 (ďalej len „Cena za Dielo“).

3.2 Cena za Dielo obsahuje všetky náklady Zhotoviteľa na vykonanie Diela.

3.3 Objednávateľ je platca DPH. K cene za Dielo nebude Zhotoviteľ fakturovať daň z pridanej hodnoty.

3.4 Zhotoviteľ je povinný bez zbytočného odkladu písomne informovať Objednávateľa, najneskôr do troch (3) pracovných dní od zistenia, o potrebe naviac prác nezahrnutých do výkazu výmer a neuvedených v Podkladovej Dokumentácii alebo v tejto Zmluve. Realizácia Objednávateľom písomne potvrdených naviac prác bude možná výlučne v súlade so zákonom č. 343/2015 Z. z. o verejnom obstarávaní v platnom znení a podmienkami tejto Zmluvy.

3.5 V Cene za Dielo sú obsiahnuté aj prípadné náklady vyplývajúce z titulu zmien cien, najmä, nie však výlučne, stavebných materiálov, pohonných hmôt, mzdových nákladov, administratívnych poplatkov.

3.6 Zhotoviteľ nemôže žiadať o zvýšenie Ceny za Dielo v dôsledku ním spôsobených vád, resp. vád spôsobených jeho subdodávateľmi. V prípade zníženia rozsahu Diela je Objednávateľ oprávnený primerane Cenu za Dielo znížiť o hodnotu nerealizovanej časti Diela.

3.7 Cena za Dielo zahŕňa všetky náklady spojené s realizáciou Diela podľa bodu 1.2. tejto Zmluvy vrátane nákladov na materiál, pracovníkov, stroje a mechanizmy, dopravu, zariadenie staveniska, ochranu staveniska, oplotenie staveniska, vypratanie staveniska, náklady na elektrickú energiu, vodu a služby s tým spojené, riadenie a administratívu, subdodávateľskú inžiniersku činnosť, geodetické práce, dokumentáciu Zhotoviteľa, režijné náklady Zhotoviteľa, dane, poplatky a ako aj všetky ďalšie náklady Zhotoviteľa v súvislosti s realizáciou Diela, bezpečnosť a ochranu pri práci a požiarnu ochranu, zvýšené náklady za prácu v zimnom období alebo náklady na práce vo viaczmennej prevádzke, odstránenie znečistenia, zneškodňovanie odpadu, sankcie, pokuty a penále, poistenie, finančné náklady na dočasné zábery plôch, osvetlenie, zaistenie a vykonávanie skúšok, dočasné obmedzenia premávky na priľahlých komunikáciách atď., ako aj ostatné požiadavky uvedené v Podkladovej Dokumentácii a zabezpečenie podmienok stanovených v platných povoleniach, rozhodnutiach a záväzných stanoviskách vzťahujúcich sa k realizácii Diela.

3.8 Zhotoviteľ týmto vyhlasuje, že sa úplne oboznámil s rozsahom a charakterom predmetu a rozsahu plnenia podľa článku 1 Zmluvy a riadne zhodnotil a ocenil všetky Plnenia, ktoré sú potrebné na riadne splnenie jeho záväzkov vyplývajúcich zo Zmluvy a že pri stanovení Ceny za Dielo:

1. sa podrobne oboznámil s Podkladovou Dokumentáciou a návrhom tejto Zmluvy,
2. preveril miestne podmienky na stavenisku,
3. v kalkulácii Ceny za Dielo zohľadnil všetky technické podmienky a termíny dodávky v rozsahu stanovenom v Podkladovej Dokumentácii a tejto Zmluve,
4. do Ceny za Dielo zahrnul všetky práce, materiály a zariadenia potrebné na vykonanie Diela,
5. zohľadnil v dohodnutých zmluvných podmienkach Zmluvy všetky svoje požiadavky voči Objednávateľovi, súvisiace s predmetom Zmluvy.

# Platobné podmienky

4.1 Zmluvné strany sa dohodli, že Objednávateľ neposkytne Zhotoviteľovi preddavok na realizáciu Diela. Zhotoviteľ bude fakturovať plnenie pri realizácii Diela na základe troch fakturačných celkov, pričom nominálna hodnota výkonov prvého fakturačného celku nebude nižšia ako 40% nominálnej hodnoty Ceny za Dielo a nominálna hodnota výkonov druhého fakturačného celku nebude nižšia ako 30% nominálnej hodnoty Ceny za Dielo.

Zmluvné strany sa pre vylúčenie akýchkoľvek budúcich nedorozumení a pochybností dohodli, že Zhotoviteľ je oprávnený vystaviť Objednávateľovi, za riadnu realizáciu Diela, faktúru do piatich (5) pracovných dní odo dňa písomného potvrdenia súpisu vykonaných prác stavebným dozorom a Objednávateľom.

4.2 Každú faktúru je Zhotoviteľ oprávnený vystaviť výlučne na základe oceneného súpisu skutočne vykonaných prác a dodávok odsúhlaseného a potvrdeného stavebným dozorom a Objednávateľom, po kontrole súladu fakturovaného súpisu vykonaných prác s vykonanými prácami podľa skutkového stavu a podľa evidencie v stavebnom denníku. Položky súvisiace s odvozom sutiny, vybúraných hmôt a poplatkom za skladovanie vybúraných hmôt, bude Objednávateľ akceptovať len na základe predložených vážnych lístkov v maximálnom množstve uvedenom v Rozpočte stavby a predloženého podnikateľského oprávnenia resp. iného dokladu preukazujúceho oprávnenosť osoby nakladať s odpadmi, ktorej bol odpad odovzdaný k likvidácii. Zisťovanie oceneného súpisu vykonaných prác sa bude vykonávať min. 1 x do mesiaca, vždy do prvých troch (3) kalendárnych dní mesiaca nasledujúceho po mesiaci, v ktorom boli práce vykonané, vrátane priebežnej fotodokumentácie jednotlivých položiek rozpočtu za kontrolované obdobie a jednotlivých konštrukcií pred zakrytím. Prílohou oceneného súpisu vykonaných prác budú aj certifikáty zabudovaných materiálov a výrobkov.

4.3. Každá faktúra musí byť vystavená v štyroch originálnych vyhotoveniach a musí obsahovať všetky údaje podľa zákona č. 222/2004 Z. z. o dani z pridanej hodnoty v znení neskorších predpisov, zákona č. 431/2002 Z. z. o účtovníctve v znení neskorších predpisov. Prílohou faktúry musí byť súpis vykonaných prác a dodávok prác v štyroch originálnych vyhotoveniach, potvrdený Objednávateľom a stavebným dozorom.

4.4 V prípade, že faktúra nebude obsahovať náležitosti v zmysle bodu 4.3 Zmluvy, Objednávateľ ju vráti Zhotoviteľovi k oprave, resp. k doplneniu, čím sa preruší plynutie lehoty splatnosti. Nová lehota splatnosti začne plynúť dňom doručenia opravenej faktúry Objednávateľovi.

4.5 Realizácia Diela bude financovaná z prostriedkov EÚ v rámci Integrovaného regionálneho operačného programu (IROP). Faktúra podľa bodu 4.1. tohto článku Zmluvy, doručená Zhotoviteľom, bude podliehať režimu schvaľovania Riadiacim orgánom (RO)/Sprostredkovateľským orgánom (SO) podľa Zmluvy o poskytnutí nenávratného finančného príspevku (ďalej len "Zmluva o poskytnutí NFP") a bude splatná do šesťdesiat (60) dní od doručenia faktúry Objednávateľovi s výnimkou, kedy v uvedenej lehote Objednávateľ ešte nemá príslušné finančné prostriedky poskytnuté príslušným RO/SO pre IROP pripísané na účet Objednávateľa, uvedený v záhlaví Zmluvy. V takom prípade bude faktúra, podľa bodu 4.1 tohto článku Zmluvy, splatná do troch (3) pracovných dní odo dňa pripísania finančných prostriedkov poskytnutých príslušným RO/SO IROP na účet Objednávateľa. Zhotoviteľ s takýmto posunutím termínu splatnosti faktúr vyslovene súhlasí.

4.6 Zhotoviteľ nie je oprávnený započítať svoje pohľadávky alebo nároky voči Objednávateľovi oproti pohľadávkam alebo nárokom Objednávateľa voči Zhotoviteľovi. Zhotoviteľ nie je taktiež oprávnený zadržiavať a neplatiť akékoľvek platby (ich časť) podľa Zmluvy z dôvodu akýchkoľvek nárokov alebo pohľadávok Zhotoviteľa voči Objednávateľovi.

4.7 V prípade, že Zhotoviteľ má účet vedený v banke mimo územia SR, bude znášať všetky poplatky za bezhotovostný styk spojený s úhradou záväzkov v plnej výške.

4.8 Strany berú na vedomie, že cena Diela je hradená na základe Zmluvy o poskytnutí NFP, uzatvorenej medzi Objednávateľom a  Poskytovateľom NFP. Faktúry budú zaplatené Zhotoviteľovi v súlade s bodom 4.5 tohto článku Zmluvy.

# Podmienky vykonania Diela

5.1 Objednávateľ odovzdá stavenisko Zhotoviteľovi podľa čl. 2.1 tejto Zmluvy v zmysle časového harmonogramu. Objednávateľ odovzdá Zhotoviteľovi objekt v stave bez vnútorného zariadenia a vybavenia. O odovzdaní staveniska bude spísaný protokol s uvedením podrobného popisu stavu odovzdávaného objektu a s popisom odovzdávanej dokumentácie k realizácii Diela. Vstup do objektu bude Zhotoviteľ počas realizácie Diela koordinovať s povereným pracovníkom základnej školy, ak pri preberaní staveniska nebude dohodnuté inak. Ak Zhotoviteľ nezačne realizáciu stavebných prác v zmysle tejto Zmluvy do päť (5) kalendárnych dní od protokolárneho prevzatia staveniska v súlade s termínom uvedeným v časovom harmonograme prác, z dôvodov na strane Zhotoviteľa, jedná sa o podstatné porušenie Zmluvy.

5.2 Objednávateľ sa zaväzuje vykonávať stavebný a technický dozor a zároveň s prevzatím staveniska oznámi Zhotoviteľovi mená osôb, ktoré dozor vykonávajú. Tieto osoby, spolu so zástupcom oprávneným konať vo veciach zmluvných podmienok súvisiacich s podmienkami poskytnutia nenávratného finančného príspevku, sú oprávnení zastupovať Objednávateľa pri potvrdzovaní vykonaných prác, ako i pri preberaní ukončeného Diela. Zhotoviteľ sa zaväzuje, pri prevzatí staveniska, odovzdať Objednávateľovi písomné poverenie pracovníka Zhotoviteľa na výkon funkcie stavbyvedúceho s uvedením jeho telefónneho čísla. Kópia jeho oprávnenia vykonávať túto funkciu bude tvoriť neoddeliteľnú prílohu preberacieho a odovzdávacieho protokolu staveniska.

5.3 Zhotoviteľ je povinný odo dňa prevzatia staveniska viesť stavebný denník.

5.4 Akékoľvek administratívne poplatky, sankcie a škody, vzniknuté v súvislosti s realizáciou Diela znáša Zhotoviteľ v plnom rozsahu.

5.5 Zhotoviteľ je povinný udržiavať na prevzatom stavenisku poriadok, odstraňovať odpady a nečistoty vzniknuté z jeho činnosti, dodržiavať čistotu komunikácií a zabezpečiť bezpečnosť na stavbe a v jej bezprostredne dotknutom okolí.

5.6 Zhotoviteľ je povinný stavenisko zabezpečiť proti prístupu tretích osôb a zabezpečiť jeho stráženie.

5.7 Zhotoviteľ v rámci zariadenia staveniska poskytne Objednávateľovi (resp. písomne oznámenému zástupcovi Objednávateľa) neobmedzený prístup k stavebnému denníku.

5.8 Pri častiach stavebných prác, ktoré majú byť trvale zakryté, bude Objednávateľ pred ich zakrytím písomne vyzvaný minimálne dva (2) pracovné dni vopred na vykonanie kontroly takejto časti a/alebo na zúčastnenie sa príslušnej skúšky Diela. Počas kontroly takýchto prác, Zhotoviteľ predloží všetky výsledky vykonaných skúšok prác, doklady o kvalite použitých materiálov a stavebných výrobkov, certifikáty a atesty. Ak sa zástupca Objednávateľa na túto kontrolu bez predchádzajúceho ospravedlnenia nedostaví ani v náhradnej lehote, ktorá sa uvedie v stavebnom denníku a ktorá nesmie byť kratšia ako dvadsaťštyri (24) hodín od plánovaného dátumu kontroly, má Zhotoviteľ právo takéto práce zakryť. Zhotoviteľ sa však nezbaví zodpovednosti za prípadné vady takýchto zakrytých častí Diela. Ak Objednávateľ požaduje dodatočné odkrytie a zistí, že Zhotoviteľ nesplnil svoje povinnosti a zakryté konštrukcie majú vady, Zhotoviteľ je povinný uhradiť Objednávateľovi všetky náklady súvisiace s týmto odkrytím a odstránením vád. Ak sa nezistí žiadna vada, uhradí náklady súvisiace s týmto odkrytím Objednávateľ. Pred zakrývaním vykonaných stavebných prac je Zhotoviteľ povinný vyhotoviť foto/video dokumentáciu skutkového stavu zakrývaných častí stavby a jej kópiu predložiť Objednávateľovi v elektronickej forme na CD/DVD nosiči.

* 1. Zhotoviteľ najneskôr pätnásť (15) kalendárnych dní pred ukončením stavby oznámi Objednávateľovi dokončenie stavby. Objednávateľ najneskôr do piatich (5) pracovných dní od oznámenia termínu dokončenia stavby určí termín preberacieho konania, ktorý bude najneskôr v desiaty kalendárny deň od oznámenia Zhotoviteľa o dokončení stavby. V prípade, ak sa Zhotoviteľ po dokončení stavby odmietne zúčastniť preberacieho konania, alebo bez objektívneho dôvodu nepodpíše zápisnicu o odovzdaní a prevzatí Diela, platí, že tvrdenie Strany uvedené v zápisnici a ňou podpísané je pravdivé.
	2. Preberací protokol o odovzdaní a prevzatí prác spisuje poverený zástupca Objednávateľa (stavebný dozor). V prípade zistených vád a nedorobkov, uvedie ich súpis v Protokole aj s primeraným navrhovaným termínom ich odstránenia, ktorú skutočnosť je Zhotoviteľ povinný akceptovať. V prípade, že Objednávateľ odmietne prevziať Dielo, alebo jeho časť, uvedie túto skutočnosť v Protokole s odôvodnením. Po riadnom odstránení vád a nedorobkov vytknutých Objednávateľom počas preberacieho konania, z dôvodu ktorých odmietol prevziať Dielo, bude realizované opätovné preberacie konanie, pričom lehoty uvedené v bode 5. 9 môžu byť použité primerane.
	3. Zhotoviteľ zodpovedá za nebezpečenstvo akejkoľvek škody na zhotovovanom Diele, ako aj na ostatných objektoch dotknutých realizáciou, spôsobenej jeho činnosťou, a to až do úplného dokončenia Diela a jeho prevzatia Objednávateľom za podmienok uvedených v Zmluve. Výlučným vlastníkom zhotovovaného Diela je od počiatku Objednávateľ. Vlastnícke právo k jednotlivým materiálom, komponentom, výrobkom a iným častiam diela použitým Zhotoviteľom pri zhotovení Diela nadobúda Objednávateľ okamihom ich zabudovania do Diela. Prípadné následné oddelenie týchto materiálov, komponentov, výrobkov a iných častí Diela od zhotovovaného Diela nemá za následok zmenu vlastníckeho práva. Zhotoviteľ sa zaväzuje, že všetky materiály, komponenty, výrobky a iné časti Diela, ktoré použije na zhotovenie Diela, budú bez akýchkoľvek právnych vád (najmä nebudú predmetom záložného práva, iných práv tretích osôb, predmetom exekučného konania, nebudú zahrnuté do konkurznej či reštrukturalizačnej podstaty). Zhotoviteľ sa zaväzuje, že pri zhotovovaní Diela nepoužije žiaden materiál, komponenty, výrobky a iné časti Diela, na ktoré by sa vzťahovala výhrada vlastníctva akejkoľvek tretej osoby. Po riadnom zhotovení Diela, ako aj v prípade predčasného ukončenia Zmluvy, je Zhotoviteľ povinný všetky veci, dokumenty, podklady odovzdané mu Objednávateľom na zhotovenie Diela vrátiť Objednávateľovi. Vlastnícke právo k akejkoľvek dokumentácii (vrátane súvisiacich práv duševného vlastníctva) dodanej Objednávateľovi Zhotoviteľom, bude riadne a v plnom rozsahu prevedené na Objednávateľa jej odovzdaním. Prevod týchto práv duševného vlastníctva na Objednávateľa je zahrnutý v Cene za Dielo.
	4. Bezpečnosť a ochranu zdravia pri práci a požiarnu ochranu na stavenisku v plnom rozsahu zabezpečuje Zhotoviteľ.
	5. Zhotoviteľ, v prípade vzniku škody spôsobenej činnosťou jeho alebo činnosťou jeho subdodávateľov, zabezpečí jej bezodkladné odstránenie, najneskôr však do tridsiatich (30) kalendárnych dní od jej zistenia, o čom predloží Objednávateľovi písomné oznámenie.
	6. Zhotoviteľ uprace po ukončení každej stavby priestor staveniska a zariadenie staveniska najneskôr v termíne ukončenia realizácie Diela podľa článku 2 tejto Zmluvy.
	7. Zhotoviteľ sa zaväzuje, že kvalita Diela bude zodpovedať všetkým legislatívno-technickým požiadavkám a Podkladovej Dokumentácii. Zhotoviteľ je povinný rešpektovať rozhodnutia správnych a samosprávnych orgánov vydaných v súvislosti s realizáciou Diela, ako aj všeobecne záväzné nariadenia príslušných správnych a samosprávnych orgánov.
	8. V prípade, že sa v Podkladovej Dokumentácii objaví nejednoznačnosť alebo nezrovnalosť, Zhotoviteľ je povinný prostredníctvom zápisu do stavebného denníka požiadať stavebný dozor Objednávateľa o vydanie akýchkoľvek potrebných objasnení alebo pokynov.
	9. Pre vylúčenie akýkoľvek pochybností platí, že akékoľvek Zhotoviteľom poskytnuté výkony nad dohodnutý rozsah Diela, prípadné práce naviac, zlepšenia a pod., ktoré nebudú vopred výslovne písomne uznané formou písomného dodatku k Zmluve, nebudú Objednávateľom Zhotoviteľovi uhradené a Zhotoviteľ nie je oprávnený požadovať ich zaplatenie z akéhokoľvek dôvodu. Zároveň platí, že akýkoľvek zápis, záznam alebo poznámka ktorejkoľvek Strany v stavebnom denníku neznamená (bez ohľadu na jej obsah) dohodu o zmene rozsahu Diela, Ceny za Dielo, dohodnutých základných termínov, resp. iné zmeny Zmluvy.
	10. Akákoľvek kontrola materiálov a tovarov použitých na realizáciu Diela, a/alebo ktorejkoľvek z ich častí Objednávateľom (resp. ním určenými osobami) neznamená definitívnu akceptáciu predmetných tovarov a materiálov Objednávateľom. Zhotoviteľ je plne zodpovedný za zhotovované Dielo a znáša všetky nebezpečenstvá súvisiace s Dielom až do úplného dokončenia Diela a jeho prevzatia v zmysle Zmluvy Objednávateľom.
	11. Objednávateľ si výslovne vyhradzuje právo kedykoľvek počas realizácie Diela odmietnuť subdodávateľa Zhotoviteľa a to bez toho, že by mal Zhotoviteľ v tomto prípade nárok na akúkoľvek kompenzáciu alebo náhradu. Zhotoviteľ je povinný okamžite vykonať všetky potrebné úkony na to, aby s odmietnutým subdodávateľom ukončil spoluprácu na zhotovovaní Diela, a zároveň, aby takýto subdodávateľ najneskôr do troch (3) pracovných dní odo dňa Objednávateľovho odmietnutia opustil a vypratal stavenisko.
	12. Zhotoviteľ sa zaväzuje strpieť výkon kontroly/auditu/overovania súvisiaceho so zhotovovaným Dielom kedykoľvek počas platnosti a účinnosti tejto Zmluvy, a to oprávnenými osobami a poskytnúť im všetku potrebnú súčinnosť. Oprávnenými osobami na výkon kontroly/auditu/overovania sú najmä:
1. Poskytovateľ NFP a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
3. Najvyšší kontrolný úrad SR a ním poverené osoby,
4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

Kontrolou Projektu sa rozumie súhrn činností Poskytovateľa a ním prizvaných osôb, ktorými sa overuje plnenie podmienok poskytnutia NFP v súlade so Zmluvou o poskytnutí NFP, súlad nárokovaných finančných prostriedkov/deklarovaných výdavkov a ostatných údajov predložených zo strany Objednávateľa a súvisiacej dokumentácie s právnymi predpismi SR a právnymi aktmi EÚ, dodržiavanie hospodárnosti, efektívnosti, účinnosti a účelnosti poskytnutého NFP, dôsledné a pravidelné overenie dosiahnutého pokroku Realizácie aktivít Projektu, vrátane dosiahnutých merateľných ukazovateľov Projektu a ďalšie povinnosti stanovené Prijímateľovi v Zmluve o poskytnutí NFP. Kontrola Projektu je vykonávaná v súlade so zákonom o finančnej kontrole a vnútornom audite a to najmä formou administratívnej kontroly kontrolovanej osoby a kontroly na mieste. V prípade, ak sú kontrolou vykonávanou formou administratívnej kontroly kontrolovanej osoby alebo kontroly na mieste identifikované nedostatky, doručí Poskytovateľ Objednávateľovi návrh správy z kontroly, pričom Objednávateľ je oprávnený zaslať námietky k predmetnému návrhu v rozsahu stanovenom zákonom o finančnej kontrole a vnútornom audite. Po zohľadnení opodstatnených námietok (za predpokladu, že Prijímateľ zaslal pripomienky v stanovenej lehote) zasiela Poskytovateľ Prijímateľovi správu z kontroly.

Zhotoviteľ sa zaväzuje, že umožní výkon kontroly/auditu zo strany oprávnených osôb na výkon kontroly/auditu v zmysle príslušných právnych predpisov SR a právnych aktov EÚ, najmä zákona o príspevku z EŠIF, zákona o finančnej kontrole a vnútornom audite a Zmluvy o poskytnutí NFP. Zhotoviteľ je počas výkonu kontroly/auditu povinný najmä preukázať oprávnenosť vynaložených výdavkov a dodržanie podmienok poskytnutia NFP v zmysle Zmluvy o poskytnutí NFP, tejto Zmluvy a príslušných právnych predpisov. Zhotoviteľ je povinný zabezpečiť prítomnosť osôb zodpovedných za realizáciu predmetu Zmluvy, vytvoriť primerané podmienky na riadne a včasné vykonanie kontroly/auditu, zdržať sa konania, ktoré by mohlo ohroziť začatie a riadny priebeh výkonu kontroly/auditu a plniť všetky povinnosti, ktoré mu vyplývajú najmä zo zákona o finančnej kontrole a vnútornom audite.

Zhotoviteľ je povinný uchovávať všetku dokumentáciu k stavbe minimálne do 31.12.2028 a do tejto doby strpieť výkon kontroly/audit/overovanie zo strany oprávnených osôb. Táto doba môže byť automaticky predĺžená bez potreby vyhotovovania osobitného dodatku k tejto Zmluve, a to len na základe písomného oznámenia Objednávateľa Zhotoviteľovi o tom, že nastali skutočnosti uvedené v článku 140 všeobecného nariadenia Európskeho parlamentu a Rady EÚ č. 1303/2013 zo 17.decembra 2013, a to o čas trvania týchto skutočností. Poskytovateľ je oprávnený prerušiť plynutie lehôt vo vzťahu k výkonu kontroly žiadosti o platbu formou administratívnej kontroly pred jej uhradením/zúčtovaním v prípadoch stanovených článkom 132 ods. 2 všeobecného nariadenia. Zhotoviteľ je povinný prijať opatrenia na nápravu nedostatkov zistených kontrolou/auditom v zmysle správy z kontroly/auditu v lehote stanovenej oprávnenými osobami na výkon kontroly/auditu.

5.22 Pôvodca odpadu Objednávateľ, prenáša zodpovednosť s nakladaním a likvidáciou odpadov na Zhotoviteľa v zmysle zákona 79/2015 Z. z. o odpadoch a o zmene a doplnení niektorých zákonov.

5.23 Zhotoviteľ sa zaväzuje rešpektovať a dodržať pokyny Objednávateľa pri plnení predmetu Zmluvy. Súčasne sa zaväzuje dodržať pokyny Poskytovateľa NFP v zmysle Zmluvy o poskytnutí NFP uzatvorenej medzi Objednávateľom ako prijímateľom NFP a  Poskytovateľom NFP na plnenie podľa predmetu tejto Zmluvy a k tomuto účelu poskytnúť všetku dokumentáciu stavby, prípadne vysvetlenia a vyžiadané podklady Objednávateľom pre Poskytovateľa NFP.

5.24 Zhotoviteľ je povinný plniť všetky povinnosti podľa zákona o verejnom obstarávaní a iných súvisiacich právnych predpisov (o. i. zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov), najmä:

1. prostredníctvom oprávnenej osoby viesť a udržiavať svoj aktuálny záznam v registri partnerov verejného sektora,
2. zabezpečiť splnenie povinnosti podľa písm. a.) tohto bodu, u každého subdodávateľa a navrhovaného subdodávateľa, ktorý vie alebo má vedieť, že ním poskytované plnenia súvisia s plnením predmetu tejto Zmluvy,
3. oznamovať Objednávateľovi aktuálne údaje o svojich subdodávateľoch, údaje o osobách oprávnených konať za subdodávateľov v rozsahu podľa zákona o verejnom obstarávaní, údaje o predmete subdodávky a podiele subdodávateľa na plnení predmetu Zmluvy,
4. zabezpečiť, aby subdodávatelia spĺňali podmienky účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky; nový subdodávateľ musí byť oprávnený dodávať tovar, poskytovať služby, resp. vykonávať stavebné práce v rozsahu predmetu subdodávky.

5.25 Zmluvné strany sa dohodli s prihliadnutím na skutočnosť, že Zmluva o poskytnutí NFP uzatvorená medzi Objednávateľom a Poskytovateľom NFP na tento Projekt, jej prílohy  a  Všeobecné  zmluvné  podmienky prislúchajúce k tejto zmluve o NFP (ďalej len „VZP“)   sú  povinne zverejňované v zmysle § 5a zákona č. 211/2000 Z. z. o slobodnom prístupe k informáciám v znení neskorších predpisov (ďalej ako „zákon o slobodnom prístupe k informáciám“), že ak dôjde k  zmene Zmluvy o poskytnutí NFP a jej príloh z dôvodu ich aktualizácie a zosúladenia, je Objednávateľ povinný písomne oznámiť túto zmenu Zhotoviteľovi,  spolu s odkazom na číslo, pod ktorým sú aktualizovaná Zmluva o poskytnutí NFP a jej prílohy už zverejnené v Centrálnom registri zmlúv  alebo na webovej stránke Poskytovateľa NFP.

5.26 Objednávateľ je povinný bez zbytočného odkladu písomne upovedomiť Zhotoviteľa o všetkých zmenách podľa bodu 5.23 tohto článku a  Zhotoviteľ je povinný sa s aktuálne platným znením všetkých dokumentov oboznámiť a postupovať podľa nich pri plnení podľa tejto Zmluvy.  Strany sa dohodli, že len v prípade zmien, ktoré majú zásadný vplyv na plnenie podľa tejto Zmluvy, alebo sa to vyžaduje podľa Zmluvy o poskytnutí NFP, budú zmeny podľa bodu 5.24 tohto článku riešené formou písomných dodatkov k Zmluve. Za zásadné zmeny sa považujú zmena spôsobu financovania Poskytovateľom NFP, zníženie alokovaných prostriedkov na Výzvu, odstúpenie Poskytovateľa NFP od Zmluvy z dôvodov podľa bodu 5.23 tohto článku alebo iné zmeny podľa bodu 5.23.

5.27 V prípade, že dôsledkom  zmien uvedených v bode 5.24 tohto článku bude odstúpenie Poskytovateľa NFP od Zmluvy o poskytnutí NFP, Zhotoviteľ berie na vedomie a akceptuje, že pokiaľ Objednávateľ  nebude disponovať potrebnou výškou finančných prostriedkov na dokončenie zostávajúcej časti Diela podľa tejto Zmluvy, je Objednávateľ oprávnený bez akýchkoľvek sankcií odstúpiť od Zmluvy alebo dohodnúť so Zhotoviteľom splátkový kalendár. V prípade takéhoto odstúpenia od Zmluvy  Objednávateľom sa Objednávateľ zaväzuje uhradiť Zhotoviteľovi všetky preukázateľne vynaložené  výdavky, spojené s realizáciou Diela k dátumu doručenia písomného oznámenia o odstúpení od zmluvy Zhotoviteľovi. Zhotoviteľ s takýmto postupom výslovne súhlasí.

5.28 Zhotoviteľ je povinný uviesť kompletný zoznam svojich všetkých subdodávateľov spolu s predmetom subdodávky a podielom na celkovej realizácii Diela v Prílohe č. 3 tejto Zmluvy. Zhotoviteľ je oprávnený zmeniť subdodávateľa len s predchádzajúcim písomným súhlasom Objednávateľa. Žiadosť o zmenu subdodávateľa písomne predkladá Zhotoviteľ Objednávateľovi minimálne 5 (päť) pracovných dní pred plánovaným dátumom zmeny subdodávateľa. Zhotoviteľ podľa § 41 ods. 1 Zákona č. 343/2015 o verejnom obstarávaní a o zmene a doplnení niektorých zákonov je povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, údaje o predmete subdodávky a podiele subdodávateľa na celkovej realizácii Diela. Tieto informácie uvádza Zhotoviteľ v Prílohe č. 3 tejto Zmluvy. Zhotoviteľ je povinný požadovať od subdodávateľov poskytovanie aktuálnych údajov podľa predchádzajúcej vety a je povinný bezodkladne poskytovať aktualizované údaje Objednávateľovi. Ak Zhotoviteľ chce zmeniť subdodávateľa počas trvania Zmluvy, je povinný spolu so žiadosťou o zmenu subdodávateľa poskytnúť Objednávateľovi všetky údaje podľa tohto odstavca a doklady preukazujúce splnenie podmienok účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky.

5.29 Zhotoviteľ je povinný dodržiavať podmienky na zaistenie bezpečnosti a ochrany zdravia pri zabezpečovaní prác spojených s výkonom Diela v rozsahu ustanovenom zákonom NR SR č. 124/2006 o bezpečnosti a ochrane zdravia pri práci a o zmene a splnení niektorých zákonov v znení neskorších predpisov a vyhláškou č. 147/2013, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností a ďalšími osobitnými predpismi.

5.30 Zhotoviteľ je povinný vykonať opatrenia nevyhnutné na zaistenie bezpečnosti a ochrany zdravia pri práci, vrátane zabezpečenia informácií, vzdelávania a organizácie práce pre svojich zamestnancov na pracovisku, kde práce vykonáva , ako aj je povinný zabezpečiť opatrenia na zaistenie bezpečnosti tretích osôb, ktoré by sa na stavenisku prípadne vyskytli. V prípade vzniku poškodenia majetku, alebo zdravia akýchkoľvek osôb, ktoré budú zanedbaním povinností Zhotoviteľa poškodené je Zhotoviteľ povinný uhradiť vzniknutú škodu priamo poškodenému a to bezodkladne.

5.31 Zhotoviteľ je povinný vykonávať činnosti a plniť pracovné povinnosti len zamestnancami, ktorí spĺňajú predpoklady na výkon práce so zreteľom na ich zdravotný stav, najmä na výsledok posúdenia ich zdravotnej spôsobilosti na prácu, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci.

5.32 Zhotoviteľ je povinný vykonávať činnosti a plniť pracovné povinnosti s vyšším rizikom, pri ktorých môže vzniknúť závažné poškodenie zdravia zamestnancov, alebo pri ktorých častejšie vzniká poškodenie ich zdravia, môže zamestnanec Zhotoviteľa len na základe platného preukazu, osvedčenia alebo dokladu. Zhotoviteľ je povinný odbornú spôsobilosť potrebnú na výkon práce preukázať príslušnou dokumentáciou.

5.33 Zhotoviteľ sa zaväzuje, že umožní všetkým kontrolným subjektom, vrátane Ministerstva životného prostredia Slovenskej republiky, Ministerstva investícií, regionálneho rozvoja a informatizácie Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto zmluvy, a to po celú dobu povinnej archivácie týchto dokumentov, určenou v súlade s platnými právnymi predpismi SR.

5.34 Zhotoviteľ sa zaväzuje akceptovať skutočnosť, že realizácia stavebných prác v zmysle tejto Zmluvy je súčasťou realizácie integrovaného projektu v rámci dvoch operačných programov a v priestore objektov Materskej školy súčasne prebiehajú v rámci ďalšej etapy stavby aj práce na zateplení budovy a súvisiacich energetických opatreniach, ktoré realizuje iný zmluvný partner Objednávateľa, pričom Zhotoviteľ je zodpovedný za celý priestor ním prevzatého staveniska. Práce, ktoré sú predmetom tejto Zmluvy o dielo a budú realizované súčasne s prácami na zateplení budovy a súvisiacich energetických opatreniach, z dôvodu technologických postupov časovo na seba nadväzujú. Zhotoviteľ sa zaväzuje rešpektovať pokyny Objednávateľa pri koordinácii dvoch zmluvných partnerov na stavenisku. Zhotoviteľ sa zaväzuje rešpektovať súčasný časový harmonogram stavby a akceptuje možnosť časových obmedzení vyplývajúcich z realizácie prác iným zmluvným partnerom Objednávateľa na stavenisku. Zhotoviteľ zodpovedá za nebezpečenstvo akejkoľvek škody na zhotovovanom Diele iným zmluvným partnerom Objednávateľa, pokiaľ sú spôsobené činnosťou Zhotoviteľa alebo nedodržaním podmienok zo strany Zhotoviteľa, stanovených Objednávateľom v rámci koordinácie dvoch zmluvných partnerov na stavenisku. Objednávateľ sa zaväzuje poskytnúť Zhotoviteľovi pri koordinácii súčinnosť tak, aby nebol ohrozený zmluvný termín realizácie Diela v zmysle tejto Zmluvy.

# Záručná doba, zodpovednosť za vady

6.1 Zhotoviteľ zodpovedá za to, že Dielo bude vykonané podľa dohodnutých podmienok tejto Zmluvy a zároveň zodpovedá za kvalitu Diela po dobu plynutia záručnej doby.

6.2 Záručná doba na Dielo resp. akékoľvek súčasti Diela je šesťdesiat (60) mesiacov, t. j. päť (5) rokov odo dňa prevzatia riadne dokončeného Diela (bez vád a nedorobkov) Objednávateľom v zmysle článku 5.9 tejto Zmluvy, s výnimkou zabudovaných komponentov, ktorých výrobcovia ponúkajú kratšie záručné doby. V takýchto prípadoch platia záručné doby uvedené výrobcami v záručných listoch, minimálne však dvadsaťštyri (24) mesiacov, t. j. dva (2) roky.

6.3 Strany sa dohodli, že počas záručnej doby má Objednávateľ právo požadovať bezodplatné odstránenie reklamovaných vád Diela a Zhotoviteľ má povinnosť odstrániť reklamované vady Diela.

6.4 Plynutie záručnej doby na časti Diela, pri ktorých sa odstraňujú reklamované vady, sa prerušuje a pokračuje v plynutí až dňom nasledujúcim po dni písomného potvrdenia odstránenia vady Objednávateľom. V prípade vád Diela, pri ktorých oprava je možná len výmenou veci alebo ich nahradením, začína záručná doba pre vymenenú alebo nahradenú časť Diela plynúť odznova dňom nasledujúcim po dni jej výmeny alebo nahradenia a ich písomným prevzatím Objednávateľom.

6.5 V prípade tých častí Diela, pri ktorých je výrobcom alebo ich dodávateľom predpísaný osobitný servis resp. revízie, je Zhotoviteľ povinný predložiť Objednávateľovi písomný servisný plán, resp. plán povinných revízii počas plynutia záručnej doby spolu s návrhmi príslušných servisných zmlúv s osobami oprávnenými na výkon takéhoto servisu alebo revízií.

6.6 V prípade vzniku akýchkoľvek vád, za ktoré zodpovedá Zhotoviteľ a ktoré sa objavia v rámci dohodnutej záručnej doby je Zhotoviteľ povinný na písomnú žiadosť Objednávateľa začať s ich odstránením v priebehu maximálne troch (3) pracovných dní, pri prevádzkových výpadkoch okamžite v priebehu maximálne dvanástich (12) hodín (v prípade havárií ihneď) bez nároku na úhradu nákladov. Termín odstránenia vád bude dohodnutý písomnou formou, najviac však tridsať (30) kalendárnych dní od uplatnenia reklamácie. V prípade, ak Zhotoviteľ neodstráni Objednávateľom uplatnené vady, má Objednávateľ právo nechať tieto vady odstrániť treťou osobou podľa vlastnej voľby a na náklady Zhotoviteľa. Výška ceny takto vykonaných prác bude obvyklá, avšak nebude ovplyvnená cenami Zhotoviteľa. Táto cena prác vykonaných treťou osobou bude uplatnená voči Zhotoviteľovi vo výške fakturovaných nákladov treťou osobou zvýšenou o 10% prirážku z fakturovanej sumy. Objednávateľ je zároveň oprávnený požadovať od Zhotoviteľa aj zaplatenie všetkých škôd vzniknutých v dôsledku vád a nákladov na práce potrebné na ich odstránenie.

6.7 Najneskôr tri (3) mesiace pred uplynutím príslušnej záručnej doby ktorejkoľvek časti zhotovovaného Diela, je Zhotoviteľ povinný písomne upozorniť Objednávateľa, resp. ním určenú osobu, na skutočnosť, že sa končí záručná doba a presne určiť príslušnú časť vykonaného Diela. Objednávateľ je oprávnený požadovať, aby sa Zhotoviteľ zúčastnil obhliadky Diela, za účelom zistenia jeho stavu a prípadného odstránenia záručných vád a nedostatkov.

6.8 Pre vylúčenie pochybností platí, že po dohodnutú záručnú dobu bude Dielo zhotovené Zhotoviteľom spôsobilé na jeho užívanie, zachová si Objednávateľom a Zmluvou vymienené vlastnosti (akosť). V opačnom prípade zodpovedá Zhotoviteľ za škodu, ktorá Objednávateľovi vznikne v dôsledku nesplnenia tejto povinnosti Zhotoviteľa.

# Poistenie

7.1 Zhotoviteľ týmto vyhlasuje, že uzavrel zmluvu o poistení proti rizikám obvyklým pre dohodnutý predmet Zmluvy na svoju ochranu, ochranu Objednávateľa a kohokoľvek v jeho mene a/alebo v mene jeho subdodávateľov proti akejkoľvek strate, škode alebo zodpovednosti spojenej s realizáciou Diela alebo súvisiacej s ňou, ktorého súčasťou sú tieto druhy poistenia:

1. stavebno-montážne poistenie proti poškodeniu Diela, s výškou poistného plnenia minimálne do výšky Ceny za Dielo.
2. poistenie zodpovednosti tretej osoby - poistenie objektívnej zodpovednosti voči tretej strane za ublíženie na zdraví (alebo usmrtenie) alebo za poškodenie majetku tretej osoby, ktoré môže byť spôsobené počas zhotovenia Diela s výškou poistného plnenia minimálne do výšky 100 000 eur (na jednu poistnú udalosť);
	1. Zhotoviteľ sám zodpovedá za úhrady príslušného poistného a spoluúčasť pri jednotlivých poistkách podľa bodu 7.1 Zmluvy.
	2. Uvedené poistné zmluvy Zhotoviteľa musia obsahovať doložku týkajúcu sa výplaty poistného plnenia v prospech poškodeného (v prípade písm. (a) bodu 7.1 Zmluvy v prospech Objednávateľa).
	3. Zmluvu o poistení v zmysle bodu 7.1. tohto článku predloží Zhotoviteľ najneskôr v deň podpisu tejto Zmluvy o dielo. Zhotoviteľ je povinný udržať v platnosti po celú dobu realizácie Diela poistnú zmluvu v zmysle bodu 7.1. V prípade, ak Objednávateľ poskytne Zhotoviteľovi po podpise Zmluvy dodatočnú lehotu na predloženie Zmluvy o poistení a dokladu o úhrade poistnej sumy, pričom ani v tejto dodatočne poskytnutej lehote nie dlhšej ako päť (5) pracovných dní Zhotoviteľ tieto nepredloží, zakladá uvedená skutočnosť oprávnenie Objednávateľa na okamžité odstúpenie od tejto Zmluvy. Zhotoviteľ je povinný zabezpečiť platnosť a účinnosť zmluvy o poistení po celú dobu realizácie Diela.

# Zmluvné pokuty

8.1 V prípade, že Zhotoviteľ odovzdá riadne dokončené Dielo alebo jeho časť po termíne uvedenom v časovom harmonograme, Objednávateľ je oprávnený uplatniť si u Zhotoviteľa nárok na zmluvnú pokutu vo výške 0,25% z Ceny za Dielo bez DPH za prvých tridsať (30) dní omeškania za každý kalendárny deň omeškania. Za každý ďalší kalendárny deň omeškania, po uplynutí tridsiatich (30) dní omeškania, Objednávateľ je oprávnený uplatniť si u Zhotoviteľa nárok na zmluvnú pokutu vo výške 0,50% z Ceny za Dielo bez DPH.

8.2 V prípade oneskorenej úhrady faktúry má Zhotoviteľ právo uplatniť si u Objednávateľa nárok na úrok z omeškania vo výške 0,05% z dlžnej čiastky za každý kalendárny deň omeškania. Nárok na zaplatenie úroku z omeškania je Zhotoviteľ povinný písomne uplatniť u Objednávateľa.

8.3 Ak Zhotoviteľ nezačne s odstraňovaním reklamovanej vady v čase podľa bodu 6.6 tejto Zmluvy, má Objednávateľ právo túto opravu zadať inému Zhotoviteľovi za podmienok dohodnutých v bode 6.6 tejto Zmluvy. Ak Zhotoviteľ nedodrží ustanovenie bodu 6.6 Zmluvy - termín odstránenia vád, má Objednávateľ právo uplatniť si u Zhotoviteľa nárok na zmluvnú pokutu vo výške 300,- € (slovom tristo eur) za každý kalendárny deň omeškania za každú vadu, až do doby odstránenia vád.

8.4 V prípade, že Zhotoviteľ neodstráni vady a nedorobky v dohodnutých termínoch v zmysle zápisu z odovzdania a prevzatia Diela podľa článku 5.10 Zmluvy, má Objednávateľ právo uplatniť si u Zhotoviteľa zmluvnú pokutu vo výške 300,- € (slovom tristo eur) za každý kalendárny deň omeškania, za každú vadu.

8.5 Všetky zmluvné pokuty podľa Zmluvy sú splatné do troch (3) pracovných dní odo dňa doručenia písomnej výzvy Objednávateľa.

8.6 Objednávateľ je oprávnený jednostranne započítať zaplatenie ktorejkoľvek zmluvnej pokuty, na ktorej zaplatenie je Zhotoviteľ povinný, na úhradu Ceny za Dielo Zhotoviteľovi alebo na akékoľvek iné platby, na ktoré je podľa alebo na základe Zmluvy voči Zhotoviteľovi povinný.

8.7 Existencia povinnosti Strany zaplatiť druhej Strane zmluvnú pokutu ani jej skutočné zaplatenie nemá vplyv na právo príslušnej Strany na náhradu škody a nezbavuje príslušnú Stranu jej povinnosti splniť svoje povinnosti alebo záväzky v súlade so Zmluvou. Objednávateľ má nárok na zaplatenie zmluvnej pokuty a súčasne náhrady škody v plnom rozsahu a nie len vo výške rozdielu.

8.8 Zmluvné strany pokladajú výšky zmluvných pokút za primerané k hodnote Diela a jeho efektívnosti, nie v rozpore s poctivým obchodným stykom.

# Predčasné ukončenie zmluvy

9.1 Objednávateľ je oprávnený kedykoľvek odstúpiť od Zmluvy najmä v prípade, ak:

1. Dielo je Zhotoviteľom vykonávané opakovane vadne, nekvalitne a/alebo nezodpovedá požiadavkám stanoveným Zmluvou a/alebo príslušnými technickými normami a/alebo iným dotknutým všeobecne záväzným právnym predpisom;
2. Zhotoviteľ nedodržal termíny realizácie Diela v zmysle časového harmonogramu;
3. riadne a včasné splnenie termínu realizácie Diela vyhodnotí Objednávateľ ako nepravdepodobné;
4. Zhotoviteľ napriek upozorneniu Objednávateľa neurýchlil postup zhotovovania Diela alebo nevykonal opatrenia potrebné na zrýchlenie procesu zhotovenia Diela;
5. ekonomická situácia Zhotoviteľa robí splnenie zmluvných povinností nepravdepodobným;
6. Zhotoviteľ neodstráni nedostatky a vady diela v primeranej dodatočnej lehote poskytnutej Zhotoviteľovi Objednávateľom;
7. Zhotoviteľ stratil oprávnenie na výkon podnikateľskej činnosti nevyhnutnej na riadne a včasné dokončenie Diela v súlade s touto Zmluvou;
8. Zhotoviteľ nepredložil Objednávateľovi poistnú zmluvu v zmysle čl. 7, alebo neuhradil výkonovú zábezpeku v zmysle čl. 12, bodu 12.1 v spojitosti s bodom 12.6 tejto Zmluvy v termíne do päť (5) pracovných dní od nadobudnutia účinnosti tejto Zmluvy;
9. Objednávateľ má právo bez udania dôvodu a bez akýchkoľvek sankcií odstúpiť od Zmluvy so Zhotoviteľom v prípade, kedy ešte nedošlo k plneniu zo Zmluvy medzi Objednávateľom a Zhotoviteľom a výsledky administratívnej kontroly dokumentácie verejného obstarávania Riadiacim orgánom pre IROP neumožňujú financovanie výdavkov vzniknutých z tohto obstarávania;
10. Zhotoviteľ alebo ktorýkoľvek zo subdodávateľov Zhotoviteľa nebude spĺňať podmienku registrácie v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov;
11. Dôjde k predčasnému ukončeniu Zmluvy o poskytnutí NFP z dôvodov na strane Zhotoviteľa.

9.2 Zhotoviteľ je oprávnený odstúpiť od Zmluvy v prípade, ak

1. Objednávateľ o viac ako šesťdesiat (60) kalendárnych dní je v omeškaní s úhradou splatnej časti Ceny za Dielo;
2. Objednávateľ opakovane  a aj napriek predchádzajúcej písomnej výzve zo strany Zhotoviteľa, s poskytnutím primeranej lehoty na poskytnutie riadneho plnenia, porušuje ustanovenia Zmluvy a/alebo neplní riadne a včas svoje povinnosti podľa Zmluvy.

9.3 Na účely Zmluvy sa za podstatné porušenie Zmluvy považuje najmä:

1. preukázané porušenie právnych predpisov SR a ES v rámci realizácie predmetu Zmluvy súvisiacich s činnosťou Strán;
2. zastavenie realizácie predmetu Zmluvy z dôvodov na strane Zhotoviteľa, pričom toto zastavenie realizácie predmetu Zmluvy nie je z dôvodov na strane Objednávateľa;
3. vyhlásenie konkurzu alebo reštrukturalizácie na majetok Zhotoviteľa alebo Objednávateľa, resp. zastavenie konkurzného konania pre nedostatok majetku, alebo vstup Zhotoviteľa do likvidácie;
4. opakované dodanie predmetu Zmluvy alebo jeho časti od Zhotoviteľa s vadami (vady v množstve, v akosti, vo vyhotovení, v dodaní iného tovaru ako určuje Zmluva, vady v dokladoch potrebných k užívaniu) a s právnymi vadami;
5. dodanie predmetu Zmluvy alebo jeho časti Zhotoviteľom v omeškaní voči časovému harmonogramu prác o viac ako sedem (7) dní,
6. neposkytnutie výkonovej zábezpeky podľa bodu 12.1 tejto Zmluvy;
7. neuzavretie poistenia zodpovednosti za škodu podľa článku 7. tejto Zmluvy.
	1. Odstúpenie od tejto Zmluvy musí mať písomnú formu a musí byť doručené druhej Strane. Účinky odstúpenia nastanú v deň doručenia písomného odstúpenia. Dôsledky odstúpenia od Zmluvy sa riadia príslušnými ustanoveniami Obchodného zákonníka. Právo na zmluvnú pokutu alebo náhradu škody Strán zostáva nedotknuté.
	2. Strany sa dohodli, že ďalším spôsobom zániku Zmluvy je jej zrušenie zaplatením odstupného, a to v prípade, ak v priebehu trvania predmetného zmluvného vzťahu nastanú na strane Zhotoviteľa také okolnosti, pre ktoré nebude schopný plniť svoje zmluvné povinnosti. Strany sa dohodli, že v súlade s ust. § 355 ods. 1 zákona č. 513/1991 Zb. Obchodný zákonník, je Zhotoviteľ oprávnený pred poskytnutím čo i len časti plnenia podľa Zmluvy Objednávateľovi Zmluvu zrušiť, a to zaplatením odstupného vo výške 20% (slovom: dvadsať percent) z celkovej ceny Diela, uvedenej v bode 3.1 Zmluvy.
		1. Strany sa dohodli, že Zhotoviteľ je oprávnený Zmluvu zrušiť zaplatením odstupného aj v prípade, ak vykonal a odovzdal Objednávateľovi časť Diela, za ktoré mu bola zo strany Objednávateľa zaplatená alikvotná časť ceny za Dielo. V takom prípade Zhotoviteľ zaplatí Objednávateľovi odstupné vo výške 20% (slovom: dvadsať percent) z ceny Zhotoviteľom nevykonanej a neodovzdanej časti Diela, určenej ku dňu doručenia oznámenia o využití práva Zhotoviteľa na zrušenie Zmluvy Objednávateľovi. V prípade rozporu Strán o výške odstupného, podľa tohto odseku Zmluvy, je Objednávateľ oprávnený požiadať o určenie výšky odstupného nezávislú odborne spôsobilú osobu (napr. znalec), pričom určenie odstupného v posudku podľa tohto odstavca, bude pre Strany záväzné. Náklady na vyhotovenie posudku znáša Strana, ktorá výšku odstupného určila odlišne od výšky určenej posudkom.
		2. k zrušeniu Zmluvy podľa bodu 9.5 dôjde len v prípade, ak budú súčasne splnené nasledovné podmienky :

a) Zhotoviteľ písomne oznámi Objednávateľovi, že využíva svoje právo na zrušenie Zmluvy a

b) Zhotoviteľ zaplatí Objednávateľovi dohodnuté odstupné.

* + 1. pre vylúčenie akýchkoľvek pochybností platí, že k zrušeniu Zmluvy podľa bodu 9.5 dôjde len v prípade kumulatívneho splnenia podmienok uvedených v ods. 9.5.2 Zmluvy a to dňom, v ktorom budú splnené obe podmienky podľa ods. 9.5.2 Zmluvy.
		2. v prípade zániku Zmluvy podľa ods. 9.5.1 sa Strany dohodli, že Objednávateľ je oprávnený použiť Zhotoviteľom dodanú časť Diela na účel uvedený v Zmluve, pričom zánikom Zmluvy nezaniká nárok Objednávateľa na prípadné zmluvné pokuty a náhradu škody, ktoré vznikli do dňa zániku Zmluvy, ako ani ustanovenia o záruke na dodanú časť Diela podľa článku 6. Zmluvy. Zhotoviteľ podpisom Zmluvy súhlasí a potvrdzuje, že Objednávateľ je oprávnený doplniť, zmeniť, upraviť, spracovať alebo inak využiť časť Diela dodanú mu Zhotoviteľom pred zrušením Zmluvy podľa odseku 9.5.1 za účelom dosiahnutia účelu podľa tejto Zmluvy.
	1. V prípade predčasného ukončenia Zmluvy je Zhotoviteľ povinný najneskôr do troch (3) pracovných dní odo dňa účinnosti odstúpenia vypratať všetky staveniská a protokolárne odovzdať Objednávateľovi všetky veci a doklady prevzaté od neho za účelom zhotovovania Diela, ako aj atesty, revízie, potvrdenia a doklady týkajúce sa dovtedy vykonaných častí Diela. Samotné prevzatie a odovzdanie dovtedy vykonaných častí Diela určí Objednávateľ a termín tohto prevzatia vhodným spôsobom oznámi Zhotoviteľovi, pričom Zhotoviteľ je povinný Objednávateľom stanovený termín rešpektovať. V prípade nesplnenia povinností uvedených v tomto bode Zmluvy, Objednávateľ bude požadovať od Zhotoviteľa zaplatenie zmluvnej pokuty vo výške 1000,- € (slovom: jedentisíc eur) za každý kalendárny deň omeškania Zhotoviteľa so splnením jeho povinnosti.
	2. Aj po skončení zhotovovania Diela podľa Zmluvy, sa Zhotoviteľ zaväzuje poskytnúť Objednávateľovi požadovanú súčinnosť.
	3. Pri predčasnom ukončení Zmluvy bude rozsah dovtedy vykonaných prác stanovený v súlade s ustanoveniami platnými pre riadne odovzdanie a prevzatie Diela, pričom sa tieto ustanovenia sa použijú primerane predčasnému ukončeniu.
	4. Predčasné ukončenie Zmluvy, bez ohľadu na Stranu, ktorá túto Zmluvu ukončila, sa nedotýka zodpovednosti Zhotoviteľa za vady a nedostatky dovtedy vykonaného Diela a rovnako sa netýka plynutia záručných dôb podľa Zmluvy.

# Doručovanie

10.1 Všetky oznámenia a žiadosti podľa Zmluvy budú urobené v písomnej forme a budú doručené osobne, kuriérom alebo doporučenou poštou.

10.2 Pokiaľ nie je ustanovené v tejto Zmluve inak, akékoľvek oznámenia, žiadosti a zasielané dokumenty sa budú považovať za doručené:

1. momentom odovzdania na takejto adrese alebo momentom odmietnutia prevzatia (v prípade osobného doručenia a doručenia kuriérom), alebo
2. uplynutím desiateho (10) kalendárneho dňa od ich odoslania (v prípade doručovania doporučenou poštou).
	1. Oznámenia, žiadosti a dokumenty, ktoré majú byť Strane doručené, budú druhej Strane doručované písomným oznámením minimálne desať (10) pracovných dní vopred na nasledovnú adresu, pokiaľ Strana neoznámila druhej Strane iné kontaktné údaje:

**Zhotoviteľ: ...............................................................**

Adresa: ...............................................................

vo veciach zmluvných do rúk: ...............................................................

e-mail: ...............................................................

vo veciach technických do rúk: .............................................................

 e-mail: ...............................................................

 **Objednávateľ:** Mesto Banská Bystrica

 Oddelenie investičnej prípravy a riadenia projektov

Adresa: Československej armády 26, 974 01 Banská Bystrica

 vo veciach zmluvných do rúk: Ing. Vladimír Brieda

 vo veciach technických do rúk: Ing. Dušan Kozák

* 1. Oznámenia, žiadosti a dokumenty doručované podľa Zmluvy budú v slovenskom jazyku.

# Zachovanie dôvernosti informácií

11.1Každá zo Strán sa zaväzuje, že kedykoľvek po dni uzatvorenia Zmluvy bez predchádzajúceho súhlasu druhej Strany nevyužije, neposkytne ani neoznámi akejkoľvek tretej osobe, s výnimkou audítorov, ktorí budú overovať účtovnú závierku príslušnej Strany, alebo v súlade so zákonom alebo požiadavkou správneho alebo iného orgánu, ktorému podlieha v zmysle všeobecne záväzných právnych predpisov, akékoľvek informácie o obchodných vzťahoch s druhou Stranou, akékoľvek informácie tajného alebo dôverného charakteru, a že uchová v tajnosti všetky obchodné, dôverné, tajné alebo iné informácie, ktoré prípadne získa, alebo ktoré sa v budúcnosti dozvie od druhej Strany, a to vrátane informácií týkajúcich sa podnikateľskej činnosti alebo iných záležitostí druhej Strany.

11.2Okrem vyššie uvedeného, ktorákoľvek Strana má právo poskytnúť takéto informácie:

1. na účely súdneho, rozhodcovského, správneho, alebo iného konania, ktorého je účastníkom, a ktoré sa vedie v súvislosti so Zmluvou,
2. osobe, ktorá pre takú Stranu spracúva dáta, a to v rozsahu nevyhnutnom na riadne spracovávanie dát,
3. osobe, ktorá pre takú Stranu obstaráva archiváciu Zmluvy, a to v rozsahu nevyhnutnom na riadnu archiváciu Zmluvy.

11.3 Každá zo Strán vynaloží primerané úsilie, aby zabránila zverejneniu alebo vyzradeniu akýchkoľvek dôverných informácií o vyššie uvedených záležitostiach.

# Výkonová zábezpeka

12.1 Strany sa dohodli, že Zhotoviteľ pred podpisom tejto Zmluvy, uhradí na účet Objednávateľa výkonovú zábezpeku pre prípad, že Zhotoviteľ nebude plniť svoje povinnosti podľa tejto Zmluvy a Objednávateľovi voči nemu vznikne pohľadávka (ďalej len „Výkonová zábezpeka“) **v sume 56.000, 00 €** (slovom: päťdesiatšesťtisíc eur).

12.2Objednávateľ je oprávnený použiť Výkonovú zábezpeku alebo jej časť odo dňa jej poskytnutia do nadobudnutia právoplatnosti rozhodnutia o užívaní stavby, resp. kolaudačného rozhodnutia, a to v prípade, ak:

1. Zhotoviteľ poruší niektorú svoju povinnosť uhradiť peňažné záväzky vrátane zmluvných pokút vyplývajúcich z tejto Zmluvy, alebo
2. pre prípad neuspokojenia akejkoľvek inej pohľadávky Objednávateľa vyplývajúcej z tejto Zmluvy.

V prípade použitia Výkonovej zábezpeky alebo jej časti Objednávateľom bude Zhotoviteľ bez zbytočného odkladu povinný doplniť Výkonovú zábezpeku do plnej výšky, t. j. do výšky 56.000,00 € (slovom: päťdesiatšesťtisíc eur) a to najneskôr do desať (10) kalendárnych dní od doručenia výzvy Objednávateľa na jej doplnenie.

* 1. V prípade, ak Zhotoviteľ nedoplní na účet Objednávateľa Výkonovú zábezpeku v lehote podľa článku 12 bodu 12.2, je Objednávateľ oprávnený uplatniť si na ťarchu Zhotoviteľa zmluvnú pokutu v sume 1.000,00 € (slovom: jedentisíc eur) za každý kalendárny deň omeškania so splnením tejto povinnosti, maximálne do výšky 50% z Výkonovej zábezpeky.

* 1. Objednávateľ sa zaväzuje vrátiť na účet Zhotoviteľa Výkonovú zábezpeku najneskôr do desať (10) kalendárnych dní od nadobudnutia právoplatnosti rozhodnutia o užívaní stavby, resp. kolaudačného rozhodnutia, resp. odo dňa úplného splnia ďalších podmienok uvedených v kolaudačnom rozhodnutí. V prípade použitia výkonovej zábezpeky zo strany Objednávateľa, táto bude vrátená v sume zníženej o uvedené platby.

* 1. Zmluvné strany sa dohodli, že Zhotoviteľ je oprávnený namiesto úhrady Výkonovej zábezpeky predložiť Objednávateľovi bankovú záruku (ďalej len „Banková záruka“), ktorá bude vystavená najmenej na sumu 56.000,00 € (slovom: päťdesiatšesťtisíc eur) v prospech Objednávateľa a ako jediná podmienka jej čerpania bude stanovená žiadosť Objednávateľa o jej čerpanie, adresovaná a predložená príslušnej banke v súlade s čl. 12 bod 12.2 tejto Zmluvy, spolu s dokladom vystaveným Objednávateľom Zhotoviteľovi.
	2. V prípade, že realizácia Diela bude trvať dlhšie ako je doba platnosti Bankovej záruky, Zhotoviteľ sa zaväzuje, že požiada banku o predĺženie platnosti Bankovej záruky na Objednávateľom požadovaný nevyhnutný čas.
	3. V prípade použitia Bankovej záruky alebo jej časti Objednávateľom, bude Zhotoviteľ bez zbytočného odkladu povinný Bankovú záruku doplniť do plnej výšky, t. j. 56.000,00 € (slovom: päťdesiatšesťtisíc eur) alebo vložiť hotovosť vo výške použitej zábezpeky na účet Objednávateľa, a to najneskôr do desať (10) kalendárnych dní od doručenia výzvy Objednávateľa na jej doplnenie.
	4. Zmluvné strany sa dohodli, že Zhotoviteľ nemá nárok na úroky z Výkonovej zábezpeky.

# Záverečné ustanovenia

13.1 Obsah tejto Zmluvy je možné meniť alebo dopĺňať len formou písomných dodatkov k tejto Zmluve, ktoré budú platné, ak budú riadne potvrdené a podpísané oprávnenými zástupcami obidvoch Strán.

13.2 Na právne vzťahy osobitne neupravené touto Zmluvou sa vzťahujú príslušné ustanovenia Obchodného zákonníka, príp. ustanovenia ostatných právnych predpisov platných v Slovenskej republike. V prípade rozporu medzi touto Zmluvou a Zmluvou o poskytnutí NFP platia ustanovenia tejto Zmluvy.

13.3 Zmluva je vyhotovená v šiestich (6) vyhotoveniach, z ktorých si päť (5) vyhotovení ponechá Objednávateľ a jedno (1) vyhotovenie Zhotoviteľ.

13.4 Na základe explicitne prejavenej vôle Strán, Zmluva nahrádza všetky predchádzajúce rovnaké alebo obdobné ústne alebo písomné dohody, zmluvy alebo dojednania, ktoré Strany doteraz vzájomne uzavreli, pričom všetky takéto dohody, zmluvy alebo dojednania, ak existujú, strácajú platnosť a záväznosť odo dňa nadobudnutia účinnosti tejto Zmluvy.

13.5 Nedeliteľnou súčasťou tejto Zmluvy sú tieto prílohy:

* príloha č. 1: Rozpočet (Ponuka Zhotoviteľa)
* príloha č. 2: Časový harmonogram realizácie Diela
* príloha č. 3: Subdodávatelia

V prípade rozporov medzi Zmluvou a jej prílohami, majú prednosť ustanovenia Zmluvy.

13.6 Zmluva nadobúda platnosť dňom jej podpisu oprávnenými zástupcami obidvoch Strán a účinnosť po jej zverejnení v zmysle platnej legislatívy.

13.7 Strany vyhlasujú, že si Zmluvu prečítali a porozumeli jej, že ich vôľa v nej dosiahnutá je daná, jasná a slobodná, že u nich nedošlo k omylu a že prejavy vôle sú dostatočne určité a zrozumiteľné, zmluvná voľnosť nie je obmedzená a na znak súhlasu s jej obsahom pripájajú svoje vlastnoručné podpisy.

V Banskej Bystrici, dňa: V..................................., dňa:

# Objednávateľ Zhotoviteľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Ján Nosko

primátor mesta Banská Bystrica

Príloha č.1 k Zmluve o dielo č. ........../......../ORA-IP

Ocenený výkaz výmer (Rozpočet stavby)

Príloha č. 2 k Zmluve o dielo č. ........../......../ORA-IP

Časový harmonogram realizácie Diela v súlade s čl.2 bod 2.3 tejto Zmluvy

V Banskej Bystrici, dňa: V..................................., dňa:

# Objednávateľ Zhotoviteľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Ján Nosko ................................................

primátor mesta Banská Bystrica ................................................

Príloha č. 3 k Zmluve o dielo č. ........../......../ORA-IP

Zoznam subdodávateľov

|  |  |  |  |
| --- | --- | --- | --- |
| Meno a podrobnosti o subdodávateľovi (Názov, sídlo, IČO) | Práca určená pre subdodávateľa | Osoba oprávnená konať zasubdodávateľa(meno a priezvisko, adresa pobytu) | % podiel subdodávky na celkových nákladoch stavby  |
|  |  | .  | 00,0%  |
|   |  |   | 00,0%  |
|   |   |   |  00,0% |
|   |  |   |  00,0% |
|   |   |   |  00,0% |
|  |  |  | 00,0% |

**Čestné vyhlásenie Zhotoviteľa**

názov, adresa, IČO..................................................................................,

že každý uvedený **subdodávateľ spĺňa alebo najneskôr v čase plnenia bude spĺňať podmienky uvedené v bode 5.28 tejto Zmluvy.**

V ..............................................., dňa .....................................

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 .........................................................

 .........................................................

V Banskej Bystrici, dňa: V..................................., dňa:

# Objednávateľ Zhotoviteľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Ján Nosko ................................................

primátor mesta Banská Bystrica ................................................